বিজ্ঞান ও প্রযুক্তিক্ষেত্রে অতি প্রাচীন কাল থেকেই ভারতীয়রা তাদের নিজস্ব স্বাক্ষর রেখে এসেছে। স্থাপত্য, জ্যোতির্বিজ্ঞান, মানচিত্রাঙ্কন বিদ্যা, ধাতুবিদ্যা, যুক্তি, গণিত, খনিজবিজ্ঞান ইত্যাদির চর্চা ভারতীয়দের বিশ্বের দরবারে বিশেষ স্থান দিয়েছে। ভারতীয় গণিতজ্ঞ শ্রীনিবাস রামানুজন সর্বকালের সর্বশ্রেষ্ঠ গণিতবিদদের অন্যতম বলে বিবেচিত হন। ১৯২৮ সালে পদার্থবিদ্যায় নোবেল পুরস্কারে ভূষিত হন ভারতীয় পদার্থবিদ চন্দ্রশেখর ভেঙ্কট রমন। কম্পিউটার বিজ্ঞানেও ভারতীয়রা এখন অগ্রগণ্য। ২০০৩ সালে সেন্টার ফর ডেভেলপমেন্ট অফ অ্যাডভান্সড কম্পিউটিং তৈরি করে ভারতের প্রথম সুপার কম্পিউটার পরম পদ্ম। এটি পৃথিবীর দ্রুততম সুপার কম্পিউটারগুলির অন্যতম। ১৯৯০-এর দশকে অর্থনৈতিক উদারীকরণ এবং তথ্যপ্রযুক্তি বিপ্লব তথ্যপ্রযুক্তির দুনিয়ায় এক অগ্রণী রাষ্ট্র হিসাবে ভারতকে এবং ভারতীয়দের বিজ্ঞান সচেতন জাতি হিসাবে বিশ্বের মঞ্চে উপস্থাপিত করে।

ভারতীয়দের ইতিহাস
ভারতীয়দের খেলাধূলা
ভারতীয়দের সংস্কৃতি
ভারতীয়দের বিজ্ঞান ও প্রযুক্তি